ORDIN pentru aprobarea Reglementărilor privind omologarea şi certificarea produselor şi materialelor de exploatare utilizate la vehiculele rutiere, precum şi condiţiile de introducere pe piaţă a acestora — RNTR 4

În temeiul prevederilor art. III din Ordonanţa Guvernului nr. 34/2005 pentru modificarea şi completarea Ordonanţei Guvernului nr. 80/2000 privind certificarea sau omologarea echipamentelor, pieselor de schimb şi materialelor de exploatare utilizate la vehicule rutiere, precum şi condiţiile de comercializare şi utilizare a acestora, ale art. 5 alin. (2) lit. k) şi alin. (3) lit. m) din Ordonanţa de urgenţă a Guvernului nr. 109/2005 privind transporturile rutiere, precum şi ale art. 5 alin. (4) din Hotărârea Guvernului nr. 412/2004 privind organizarea şi funcţionarea Ministerului Transporturilor, Construcţiilor şi Turismului, cu modificările şi completările ulterioare,
Ministrul transporturilor, construcţiilor şi turismului emite urm„torul ordin:

Art. 1. — Se aprobă Reglementările privind omologarea şi certificarea produselor şi materialelor de exploatare utilizate la vehiculele rutiere, precum şi condiţiile de introducere pe piaţă a acestora — RNTR 4, prevăzute în anexa care face parte intregrantă din prezentul ordin.
Art. 2. — Certificatele de omologare şi certificatele de certificare pentru produse şi materiale de exploatare utilizate la vehiculele rutiere, emise de Regia Autonomă "Registrul Auto Român" înainte de intrarea în vigoare a prezentului ordin, îşi păstrează valabilitatea până la data expirării.
Art. 3. — Regia Autonomă "Registrul Auto Român" va duce la Îndeplinire prevederile prezentului ordin.
Art. 4. — Pe data intrării în vigoare a prezentului ordin se abrogă Ordinul ministrului transporturilor nr. 536/1997 pentru aprobarea Reglementărilor privind certificarea şi/sau omologarea echipamentelor, pieselor de schimb şi materialelor de exploatare utilizate la vehicule rutiere, precum şi autorizarea agenţilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor uzate — RNTR 4, publicat Ón Monitorul Oficial al României, Partea I, nr. 348 din 9 decembrie 1997, cu modificările şi completările ulterioare.
Art. 5. — Prezentul ordin se publică în Monitorul Oficial al României, Partea I, şi intră în vigoare pe data de 1 ianuarie 2006.
ANEXA 

REGLEMENTĂRI
privind omologarea şi certificarea produselor şi materialelor de exploatare utilizate la vehiculele rutiere, precum şi condiţiile de introducere pe piaţă a acestora — RNTR 4
CAPITOLUL I: Generalităţi
1.1.Scop
Scopul prezentelor reglementări este de a stabili metodologia şi condiţiile privind certificarea
sau omologarea produselor şi materialelor de exploatare noi utilizate la vehiculele rutiere, din categoria celor care privesc siguranţa circulaţiei, protecţia mediului, eficienţa energetică şi protecţia împotriva furturilor vehiculelor rutiere.
Prezentele reglementări stabilesc:
· cerinţele ce trebuie îndeplinite de producătorii, reprezentanţii producătorilor, importatorii şi distribuitorii de produse şi materiale de exploatare utilizate la vehicule rutiere pentru a putea obţine certificarea sau omologarea acestora;

· cerinţele ce trebuie îndeplinite de operatorii economici pentru autorizarea proceselor de partiţionare şi ambalare a materialelor de exploatare certificate sau omologate de RAR;

· lista produselor şi materialelor de exploatare care necesită omologare sau certificare în vederea introducerii pe piaţă;

· condiţiile de introducere pe piaţă a produselor şi materialelor de exploatare exceptate de la procedura de omologare sau certificare.

1.2.Domeniul de aplicare
Prezentele reglementări se aplică la certificarea sau omologarea produselor şi materialelor de exploatare noi fabricate/importate în serie sau a loturilor de produse şi materiale de exploatare noi din categoria celor care privesc siguranţa circulaţiei, protecţia mediului, eficienţa energetică şi protecţia împotriva furturilor vehiculelor rutiere.
De asemenea, prezentele reglementări se aplică la autorizarea de către RAR a operatorilor economici care partiţionează şi ambalează materiale de exploatare certificate sau omologate de către RAR.
Prezenta metodologie se aplică de:
· Regia Autonomă "Registrul Auto Român" (RAR);

· producătorii de vehicule rutiere;

-
producătorii, reprezentanţii producătorilor, importatorii şi distribuitorii de produse şi materiale de exploatare pentru vehicule rutiere;
-
operatorii economici, alţii decât producătorii, care partiţionează şi ambalează materiale de exploatare auto certificate sau omologate.
1.3.Definiţii şi abrevieri
1.3.1.Definiţii
Pentru scopul prezentelor reglementări sunt definiţi următorii termeni:
· autorizare - proces în urma căruia se eliberează o autorizaţie;

· autorizaţie - document eliberat de RAR în urma evaluării unor activităţi şi a rezultatelor acestora, conform reglementărilor şi procedurilor în vigoare, care conferă celui autorizat dreptul de a desfăşura o activitate bine precizată;

· autoritate competentă - instituţie notificată de Statele membre ale UE sau notificată de Părţile contractante la Acordurile de la Geneva pentru emiterea certificatelor de omologare comunitară CE/CEE, respectiv a certificatelor de omologare internaţională CEE-ONU;

· certificat de conformitate - document emis pe baza regulilor unui sistem de certificare a conformităţii, ce indică faptul că un produs sau material de exploatare, proces sau serviciu,

corespunzător identificat, a parcurs procesul de certificare a conformităţii şi a respectat documentaţia tehnică normativă;
· certificare a unui produs sau a unui material de exploatare - procedura administrativă prin care RAR sau un alt organism de certificare a produselor desemnat conform legislaţiei în vigoare, de MTCT, certifică faptul că un produs sau un material de exploatare îndeplineşte condiţiile tehnice esenţiale pentru siguranţa rutieră, protecţie mediului şi eficienţa energetică, precizate prin standarde naţionale, standarde internaţionale, reglementări internaţionale sau naţionale aplicabile ori prin specificaţiile tehnice declarate de către fabricant. în prezenta reglementare certificarea este asimilată omologării.

· certificare a unui carburant auto - procedura administrativă prin care RAR certifică faptul că un carburant auto îndeplineşte condiţiile tehnice aplicabile în vederea introducerii pe piaţă;

-
declaraţie de conformitate - document emis de titularul certificatului de conformitate/omologare al unui produs sau material de exploatare la introducerea pe piaţă a acestora, prin care atestă pe propria răspundere conformitatea produsului sau materialului de exploatare cu cerinţele specificate;
· distribuitor - persoană juridică având ca obiect de activitate distribuirea produselor sau materialelor de exploatare;

· document tehnic normativ - document tehnic care specifică reguli, linii directoare sau caracteristici pentru activităţi ori pentru rezultatele acestora - produse, materiale de exploatare şi servicii. Exemple de documente tehnice normative: specificaţii tehnice, standarde, regulamente, directive;

· familie de produse - produse din aceeaşi categorie, realizate de acelaşi producător cu aceeaşi dotare şi tehnologie, având acelaşi domeniu de utilizare şi caracteristici constructive similare. De exemplu, o familie de produse poate fi formată din variante de tipodimensiuni ale aceluiaşi produs;

· importator - persoană juridică având ca obiect de activitate distribuirea produselor sau materialelor de exploatare provenite din import;

· interschimbabilitate - proprietatea unor produse care îndeplinesc aceeaşi funcţie de a putea fi înlocuite unul cu celălalt, fără a afecta funcţionarea ansamblului pentru care au fost proiectate. Această proprietate se asigură printr-o stabilire corectă a dimensiunilor, formelor, materialelor, prin respectarea limitelor de toleranţă, a caracteristicilor fizico-mecanice şi chimice, permiţând înlocuirea produselor uzate sau avariate cu altele noi;

· introducere pe piaţă - acţiunea de a face disponibile, contra cost sau gratuit, produse sau materiale de exploatare noi în vederea utilizării sau comercializării;

· licenţă de utilizare a certificatului de conformitate - document care conferă titularului dreptul de utilizare a certificatului de conformitate;

· lot de produse sau materiale de exploatare pentru certificare sau omologare - cantitate definită şi omogenă de produse sau materiale de exploatare noi de acelaşi tip, prezentată în acelaşi timp la certificare sau omologare;

· marcă de conformitate - simbol grafic protejat ce indică faptul că un produs sau un material de exploatare a fost certificat în raport cu toate cerinţele aplicabile;

· marcă de omologare - simbol grafic, care demonstrează faptul că un produs sau un material de exploatare a fost omologat;

· marcă de omologare internaţională sau comunitară - simbol acordat de o autoritate competentă pentru a demonstra îndeplinirea de către un producător şi de către produsul pe care se aplică a condiţiilor tehnice cerute de un regulament CEE-ONU sau de o directivă CE/CEE;

· marcaj de securizare - set de simboluri şi informaţii codificate, inscripţionate pe un mediu suport, centralizat la nivel naţional, protejat prin mijloace tehnice împotriva copierii neautorizate, care se aplică pe produsele certificate sau omologate RAR de către operatorii economici care au obţinut certificate doveditoare a certificării sau omologării, cu scopul de atestare a aprobării de comercializare;

· material de exploatare - substanţe chimice necesare la utilizarea vehiculelor rutiere care se consumă sau se uzează în timpul utilizării unui vehicul rutier şi care se completează sau se înlocuiesc în timpul exploatării acestuia. Include carburanţii auto, lubrifianţii auto, aditivii pentru carburanţii auto, lichidele de frână, lichidele de răcire, uleiurile hidraulice.

· omologare a unui produs sau material de exploatare - procedura administrativă prin care RAR certifică faptul că un produs sau un material de exploatare îndeplineşte condiţiile tehnice aplicabile conform legislaţiei în vigoare;

· onorabilitate - situaţie în care se găseşte o persoană fizică, acţionar majoritar, administrator sau manager al unei societăţi comerciale, responsabilă juridic pentru conformitatea produselor prezentate organismului de certificare sau autorităţii de omologare, care nu a fost condamnată pentru infracţiuni penale şi care acţionează în mod etic şi responsabil în relaţiile cu beneficiarii şi cu autorităţile;

· produs - un sistem, un echipament, o piesă, o componentă sau o entitate tehnică utilizate la fabricarea unui vehicul, pentru înlocuirea celor existente pe un vehicul sau pentru montare ori utilizare ulterioară fabricării pe un vehicul omologat,

· produs de schimb de origine - produs destinat să fie utilizat la un vehicul pentru a înlocui un produs montat pe acest vehicul şi care este de aceeaşi calitate ca şi produsul de origine fiind fabricat sub supravegherea producătorului de vehicul conform specificaţiilor şi normelor de fabricaţie furnizate de acesta;

· produs de schimb de uz general - produs de schimb, ale cărui condiţii tehnice de definire sunt specifice mai multor tipuri de vehicule rutiere;

-
produs/material de exploatare care priveşte siguranţa circulaţiei - produs/material de exploatare care, prin neîndeplinirea caracteristicilor tehnice din documentul tehnic normativ al produsului, poate constitui o sursă majoră şi iminentă de producere a accidentelor rutiere;
-
produs nou - produs neutilizat şi aflat în termen de garanţie/valabilitate; NOTĂ:
Anvelopele rezultate în urma unui proces tehnologic de reşapare, aflate înainte de prima montare după reşapare şi în termenul de garanţie, neutilizate, sunt considerate produse noi.
· produs/material de exploatare care priveşte protecţia mediului - produs/material de exploatare care, prin neîndeplinirea caracteristicilor din documentaţia de referinţă, poate afecta negativ performanţele constructive în ceea ce priveşte poluarea chimică şi/sau fonică generate de vehiculele rutiere;

· produs/material de exploatare care priveşte eficienţa energetică - produs/material de exploatare care montat/utilizat pe un vehicul rutier determină modificarea caracteristicilor energetice ale acestuia;

· produs care priveşte protecţia împotriva furturilor vehiculelor rutiere - produs montat/utilizat pe un vehicul rutier care preîntâmpină utilizarea acestuia de persoane neautorizate;

· regulament CEE - ONU - reglementare tehnică stabilită în cadrul Comisiei Economice . pentru Europa a ONU, anexă la Acordurile de la Geneva;

-
reprezentant al producătorului - persoană juridică împuternicită de producător pentru certificarea sau omologarea produselor;
.- specificaţie tehnică/standard de firmă - document tehnic normativ care prescrie condiţiile tehnice pe care trebuie să le îndeplinească un produs sau un material de exploatare. Atunci când este necesar indică şi procedeul/procedeele şi/sau documentele tehnice normative care descriu metodele prin care se determină îndeplinirea condiţiilor prescrise;
-
supravegherea pe piaţă - totalitatea activităţilor desfăşurate de către RAR în vederea asigurării respectării legislaţiei şi reglementărilor în vigoare privind introducerea pe piaţă a produselor şi materialelor de exploatare destinate utilizării la vehiculele rutiere;

-
validare - confirmare, prin furnizarea de dovezi obiective, că au fost îndeplinite cerinţele pentru o anumită utilizare sau aplicare intenţionate.
1.3.2. Abrevieri:
· RAR - Regia Autonomă "Registrul Auto Român"

· CE/CEE - Comunitatea Europeană/Comunitatea Economică Europeană

· CEE- ONU - Comisia Economică pentru Europa a Organizaţiei Naţiunilor Unite

· UE - Uniunea Europeană

· MTCT - Ministerul Transporturilor, Construcţiilor şi Turismului

CAPITOLUL II: Metodologia şi condiţiile privind certificarea sau omologarea produselor utilizate la vehicule rutiere
2.1.Produsele fabricate în ţară sau importate, prevăzute în lista cuprinsă la cap; V, pot fi introduse pe piaţă numai dacă sunt certificate sau omologate de RAR. Certificarea sau omologarea se solicită de către producători, reprezentanţii acestora, importatori sau distribuitori. Sunt exceptate de la această regulă produsele menţionate la art. 1 alin. (6) din Ordonanţa Guvernului nr. 34/2005 pentru modificarea şi completarea Ordonanţei Guvernului nr. 80/2000 privind certificarea sau omologarea echipamentelor, pieselor de schimb şi materialelor de exploatare utilizate la vehicule rutiere, precum şi condiţiile de comercializare şi utilizare a acestora.
Solicitanţii care nu sunt producători sau reprezentanţi ai producătorilor pot solicita numai certificarea sau omologarea de lot. în acest caz, în momentul inspecţiei şi/sau prelevării pentru încercări întregul lot trebuie să fie ambalat, gata de livrare.
2.2.RAR va desfăşura activităţile necesare pentru eliberarea certificatului de conformitate sau omologare. Certificatul de conformitate sau omologare pentru produse atestă că produsul este interschimbabil cu cel aflat pe vehicul la fabricarea acestuia şi respectă cel puţin cerinţele esenţiale şi relevante pentru siguranţa circulaţiei, protecţia mediului, eficienţa energetică sau protecţia împotriva furturilor, cerinţe prevăzute în documentaţia constructivă şi în documentele tehnice normative. în cazul produselor fabricate în serie se adaugă semnificaţia că producătorul are stabilite măsurile adecvate pentru ca procesul de fabricaţie să asigure menţinerea caracteristicilor în fabricaţia de serie. Valorile parametrilor de funcţionare se pot determina şi prin încercări comparative efectuate asupra produselor de origine.
Certificatele de conformitate sau omologare emise de RAR nu exonerează de răspundere operatorii economici cu privire la respectarea legislaţiei privind drepturile de autor, protecţia modelelor şi desenelor industriale.
2.3.Procedurile de certificare sau omologare se stabilesc de RAR în conformitate cureglementările aplicabile.
2.4.Pentru obţinerea certificatului de conformitate sau omologare, producătorul,
reprezentantul acestuia, importatorul sau distribuitorul va prezenta la RAR dosarul produsului întocmit conform cerinţelor organismului de certificare/autorităţii de omologare.
Eşantioanele reprezentative de produse pentru încercări se prelevează de RAR. Atunci când, din motive obiective, prelevarea nu este posibilă, mostrele se pun la dispoziţia RAR prin grija solicitantului certificării sau omologării.
2.5.Comunicările de omologare internaţională sau comunitară, în raport cu regulamente ori directive, emise de autorităţile competente şi incluse în dosar, sunt recunoscute. în această situaţie, procesul de certificare se efectuează la solicitarea producătorului, reprezentantului acestuia, importatorului sau distribuitorului şi constă în activităţi de identificare a produselor prin inspecţie.
2.6.Acordul producătorului de vehicule rutiere asupra unei documentaţii tehnice sau asupra unui produs poate fi luat în considerare chiar dacă a fost obţinut de producător anterior demarării procedurii de certificare sau omologare de RAR.

2.7.în cazul produselor pentru care certificatele de conformitate sau omologare în termen de valabilitate emise de RAR permit comercializarea, următoarele modificări impun reluarea certificării sau omologării:
· modificări dimensionale, ale formei sau aspectului;

· utilizarea altor materiale;

· modificări ale procesului tehnologic de fabricaţie/control;

· modificarea amplasamentului unităţii productive;

· reluarea fabricaţiei după o întrerupere mai mare de 12 luni;

· preluarea fabricaţiei sau importului de către un alt operator economic.

2.8.Pentru desfăşurarea activităţilor de certificare a conformităţii sau omologării se au în vedere încercările şi verificările prevăzute în reglementările tehnice aplicabile sau următoarele categorii de încercări şi verificări:
· verificarea unor elemente de aspect exterior;

· verificarea dimensiunilor;

· verificarea maselor;

· verificarea caracteristicilor fizico-chimice;

· verificarea caracteristicilor funcţionale şi a performanţelor;

· verificarea montajului pe vehicul;

· verificarea funcţionării prin încercări de anduranţă.

2.9.încercările şi verificările se vor efectua în laboratoare acreditate sau evaluate de RAR.
2.10. Determinarea capabilităţii organizaţiei de a furniza consecvent produse în conformitate cu documentul normativ al produsului se efectuează de către RAR. Evaluarea se recomandă a se efectua conform reglementărilor naţionale sau internaţionale aplicabile.
2.11. Evaluarea sistemului de management al calităţii producătorului este necesară numai pentru produsele fabricate în serie.
2.12. În perioada de valabilitate a certificării sau omologării, RAR verifică respectarea condiţiilor iniţiale care au stat la baza certificării sau omologării. In cazul constatării nerespectării cerinţelor evaluate iniţial, RAR suspendă sau retrage certificarea sau omologarea acordată.
2.13.Produsele certificate sau omologate trebuie să fie inscripţionate şi/sau etichetate astfel încât să se poată stabili:
· tipul şi denumirea produsului;

· producătorul şi adresa acestuia/marca producătorului;

· reprezentantul producătorului, importatorul sau distribuitorul care introduce produsul pe piaţă şi adresa acestuia;
· seria de fabricaţie/numărul lotului;

· data fabricaţiei;

· documentul tehnic normativ pentru produs;

· numărul certificatului de conformitate sau omologare;

· termenul de garanţie.

În cazul în care din motive obiective inscripţionarea/etichetarea nu se poate efectua pe produs,
ea se realizează pe ambalaj.
2.14.La acordarea certificării sau omologării se pot lua în considerare rapoarte de încercări prezentate de solicitantul certificării sau omologării, efectuându-se doar încercările şi/sau inspecţiile necesare. Rapoartele de încercări trebuie să nu fie mai vechi de 1 an şi să fie emise în regim acreditat sau evaluat de RAR.
2.15.La livrarea produselor de către titularul de certificat de conformitate/omologare, comerciantului trebuie să i se pună la dispoziţie, semnate de persoanele autorizate: declaraţia de conformitate, certificatul de garanţie şi o copie a Certificatului/Licenţei. Operatorii economici care comercializează produse pentru vehicule rutiere sunt obligaţi ca, la cererea organelor de control, să prezinte documentele menţionate mai sus.

CAPITOLUL III: Metodologia şi condiţiile tehnice privind certificarea sau omologarea materialelor de exploatare utilizate la vehiculele rutiere
3.1.Materialele de exploatare produse în ţară sau importate, destinate utilizării la vehicule rutiere, prevăzute în tabelele cuprinse la cap. V7 pot fi introduse pe piaţă numai dacă sunt certificate sau omologate de RAR.
Certificarea sau omologarea se solicită de către producători, reprezentanţii acestora, importatori sau distribuitori.
3.2.Solicitanţii care nu sunt producătorii materialelor de exploatare sau reprezentanţii producătorilor pot solicita numai certificarea sau omologarea de lot. în acest caz în momentul inspecţiei şi/sau prelevării pentru încercări întregul lot trebuie să fie ambalat, gata de livrare.
3.3.RAR va desfăşura activităţile necesare pentru eliberarea certificatului de conformitate sau omologare. Certificatul de conformitate sau omologare pentru materiale de exploatare atestă că materialul de exploatare îndeplineşte cel puţin cerinţele esenţiale şi relevante pentru siguranţa circulaţiei, protecţia mediului sau eficienţa energetică, cerinţe prevăzute în documentele tehnice normative aplicabile. în cazul materialelor de exploatare fabricate în serie se adaugă semnificaţia că producătorul are stabilite măsurile adecvate pentru ca procesul de fabricaţie să asigure menţinerea caracteristicilor în fabricaţia de serie.
Certificatele de conformitate sau omologare emise de RAR nu exonerează de răspundere operatorii economici cu privire la respectarea legislaţiei privind drepturile de autor.
3.4. Procedurile de certificare sau omologare se stabilesc de RAR în conformitate cu reglementările aplicabile.
3.5,Pentru obţinerea certificatului de conformitate sau omologare, producătorul, reprezentantul acestuia, importatorul sau distribuitorul materialului de exploatare va prezenta la R.A.R. dosarul materialului de exploatare întocmit conform cerinţelor organismului de certificare sau autorităţii de omologare.
Eşantioanele reprezentative de materiale de exploatare pentru încercări se prelevează de RAR,
Atunci când, din motive obiective, prelevarea nu este posibilă, mostrele se pun la dispoziţie RAR prin grija solicitantului de certificare sau omologare.
3.6.Pentru materialele de exploatare certificate de conformitate sau omologate de către RAR, următoarele modificări impun reluarea certificării sau omologării:
· modificări ale caracteristicilor fizico-chimice;

· utilizarea altor materii prime;

· modificări ale procesului tehnologic de fabricaţie/control;

· modificarea amplasamentului unităţii productive;

· reluarea fabricaţiei după o întrerupere mai mare de 12 luni;

· preluarea fabricaţiei sau importului de către un alt operator economic.

3.7.Pentru desfăşurarea activităţilor de certificare a conformităţii sau omologare se au în vedere, după caz, următoarele categorii de încercări şi verificări:
· verificarea unor elemente de aspect;

· verificarea caracteristicilor fizico-chimice relevante;

· verificarea performanţelor;

· verificarea comportării în exploatare.

3.8.încercările şi verificările se vor efectua în laboratoare acreditate sau în laboratoare evaluate de RAR.
3.9.Determinarea capabilităţii organizaţiei de a furniza consecvent materiale de exploatare în conformitate cu documentul normativ al materialului de exploatare se efectuează de către RAR. Evaluarea se recomandă a se efectua conform reglementărilor naţionale sau internaţionale aplicabile.
3.10.EvaIuarea sistemului de management al calităţii producătorului este necesară numai pentru materialele de exploatare fabricate în serie.
3.11.în perioada de valabilitate a certificării sau omologării, RAR verifică respectarea condiţiilor iniţiale care au stat la baza certificării sau omologării. în cazul constatării nerespectării cerinţelor evaluate iniţial, RAR suspendă sau retrage certificarea sau omologarea acordată.
3.12.Materialele de exploatare certificate sau omologate trebuie să fie inscripţionate şi/sau etichetate astfel încât să se poată stabili:
· tipul şi denumirea materialului de exploatare;

· producătorul şi adresa acestuia/marca producătorului;

· reprezentantul producătorului, importatorul sau distribuitorul care introduce materialul de exploatare pe piaţă şi adresa acestuia;

· data de fabricaţie;

· numărul lotului;

· numărul certificatului de conformitate sau de omologare;

· caracteristicile esenţiale, dacă este cazul;

· modul de întrebuinţare;

· mesajele de avertizare;

· documentul tehnic normativ de referinţă pentru materialul de exploatare;

· termenul de garanţie/de valabilitate.

3.13.Inscripţionarea/etichetarea se realizează pe ambalaj, cu excepţia materialelor de exploatare livrate în vrac pentru care aceste informaţii pot fi prezentate ca document separat sau pot fi înscrise în certificatul de garanţie emis de către titularul de licenţă. 3.14. La acordarea certificării sau omologării se pot lua în considerare rapoartele de încercări prezentate de solicitantul certificării sau omologării, efectuându-se doar încercările şi/sau inspecţiile necesare. Rapoartele de încercări trebuie să nu fie mai vechi de 1 an şi să fie emise în regim acreditat sau evaluat de RAR.
3.15.La livrarea materialelor de exploatare auto de către titularul de certificat de conformitate/omologare, comerciantului trebuie să i se pună la dispoziţie, semnate de persoanele autorizate: declaraţia de conformitate, certificatul de garanţie şi o copie a Certificatului/Licenţei. Operatorii economici care comercializează materiale de exploatare pentru vehicule rutiere sunt obligaţi ca, la cererea organelor de control, să prezinte documentele menţionate mai sus.
3.16.Operatorii economici care efectuează activităţi de partiţionare şi ambalare a materialelor de exploatare trebuie să fie supravegheaţi de titularul certificatului de conformitate/omologare al materialului de exploatare şi autorizaţi de RAR. Aceste tipuri de materiale de exploatare se pot comercializa numai dacă sunt certificate sau omologate de RAR anterior autorizării. 3.17.Nivelul minim certificabil pentru calitatea carburanţilor este cel prevăzut de legislaţia/reglementările/standardele în vigoare.
CAPITOLUL IV: Metodologia şi condiţiile privind autorizarea operatorilor economici, alţii decât producătorii, care partifionează şi ambalează materiale de exploatare certificate sau omologate de RAR
4.1.Prevederile prezentului capitol se aplică:
-
la autorizarea solicitanţilor de autorizare care desfăşoară activităţi de partiţionare şi ambalare a materialelor de exploatare menţionate în lista cuprinsă la cap. V, fabricate în România sau importate, certificate sau omologate de RAR ca materiale de exploatare fabricate în serie sau ca loturi de materiale de exploatare;

-
la supravegherea titularilor de autorizaţii de partiţionare şi ambalare pentru materiale de exploatare
4.2,Prevederile prezentului articol se aplică în situaţia în care autorizarea este solicitata de către operatori economici, alţii decât producătorii sau reprezentanţii acestora, şi anume este solicitată de către importatorii/distribuitorii care desfăşoară activităţi de partiţionare şi ambalare a materialelor de exploatare vrac, în vederea comercializării materialelor de exploatare ambalate.
4.3.Condiţii de autorizare:
a)Cererea de autorizare se transmite la RAR de către solicitantul de autorizare şi trebuie să
îndeplinească următoarele cerinţe:
· cererea de autorizare trebuie să fie datată, să fie semnată de către reprezentanţii legali ai solicitantului de autorizare şi ştampilată, cu indicarea persoanei nominalizate pentru relaţia cu RAR. Aceste persoane trebuie să îndeplinească condiţia de onorabilitate;

· în cererea de autorizare trebuie menţionate:

· numele şi adresa solicitantului;

· domeniul de autorizare, şi anume:

· identificarea materialelor de exploatare /grupei de materiale de exploatare care se partiţionează şi ambalează;
· titularul/ii licenţelor;
· numărul certificatului/elor de conformitate sau omologare;
· adresa sediului/ilor în care are loc partiţionarea şi ambalarea.

b)Documentaţia anexată la cererea de autorizare trebuie să cuprindă următoarele documente ale solicitantului de autorizare, prezentate în limba română:
-
o copie a chestionarului de autoevaluare, cu toate rubricile completate;
· o copie a documentului care demonstrează înregistrarea în condiţiile legii a activităţilor pentru care se solicită autorizarea;

· o copie a contractului pentru partiţionare încheiat cu titularul licenţei;

· o copie a certificatului de conformitate sau omologare emis de RAR pentru materialul de exploatare/ materialele de exploatare partiţionate şi ambalate;

· o copie a documentaţiei tehnice normative la care face referire certificatul de conformitate sau omologare emis de RAR;

-
modele ale declaraţiei de conformitate şi certificatului de garanţie, emise în vederea comercializării materialului de exploatare ambalat.
c)Documentaţia referitoare la manipularea, partiţionarea, ambalarea, etichetarea, depozitarea, protejarea şi transportul materialului de exploatare, precum şi documentaţia referitoare la eliberarea, livrarea materialului de exploatare trebuie să cuprindă:
· tipul şi materialul ambalajului, capacitatea nominală a ambalajului/volumul ambalajului;

· modul de manipulare, partiţionare, ambalare, etichetare, depozitare, protejare şi transport al materialului de exploatare;

· metodele de verificare a loturilor de materiale de exploatare preambalate - sondaj, inspecţie prin eşantionare la locul de ambalare etc. şi criteriile de acceptare a loturilor de materiale de exploatare preambalate;

· documentele însoţitoare ale materialului de exploatare ambalat - declaraţie de conformitate, certificat de conformitate sau omologare;

· informaţii scrise privind garanţiile producătorului, termenul de garanţie şi/sau termenul de valabilitate, după caz.

d)Declaraţia de conformitate şi certificatul de garanţie ale materialului de exploatare livrat în vrac, emise de către titularul de certificat de conformitate/omologare trebuie:
-
să se refere la toate tipurile/tipovariantele de materiale de exploatare din domeniul de autorizare solicitat;

· să conţină toate informaţiile prevăzute de legislaţia în vigoare, înscrise lizibil, explicit şi fără ambiguităţi;

· să fie semnate şi ştampilate de către emitent.

e)Certificatul de conformitate sau omologare a materialului de exploatare-livrat în vrac, emis de către RAR, trebuie să se refere la toate tipurile/variantele de materiale de exploatare din domeniul de autorizare solicitat şi să se afle în termenul de valabilitate.
f)Consumatorii materialului de exploatare trebuie informaţi într-un mod adecvat cu privire la: manipulare, depozitare, protejare şi transport ale materialului de exploatare, mesaje de avertizare, contraindicaţii, în conformitate cu standardele şi cu reglementările aplicabile
materialului de exploatare. Aceste informaţii pot fi prezentate ca document separat sau pot fi înscrise în certificatul de garanţie emis de către titularul licenţei pentru materialul de exploatare livrat în vrac.
g)Modelul de etichetă care se aplică pe ambalajul materialului de exploatare trebuie să includă următoarele informaţii în limba română;
· denumirea şi tipul materialului de exploatare;

· marca comercială sau marca de fabrică a materialului de exploatare;

· identificarea - marca/numele şi adresa producătorului;

· identificarea - marca/numele şi adresa titularului de autorizaţie de ambalare;

· data fabricaţiei/anul, luna sau codul;

· numărul lotului;

· termenul de valabilitate;

· cantitatea nominală a conţinutului preambalatului - volumul nominal şi marca prevăzută pentru marcarea volumului;

· identificarea documentului normativ de referinţă al materialului de exploatare - cod, număr, titlu, ediţia, data emiterii;

· identificarea - marca/numele şi adresa titularului certificatului de conformitate/omologare;

· numărul certificatului de conformitate sau omologare RAR precum şi a autorizaţiei pentru ambalare sau rubrică prevăzută pentru acest număr, atunci când modalitatea de marcare permite adăugarea acestor informaţii după derularea procedurii de autorizare;

· avertismentele legale privind compoziţia, aditivii, ingredientele folosite etc;

-
modul de utilizare, manipulare, depozitare, protejare şi transport al materialului de exploatare, mesaje de avertizare, contraindicaţii, în conformitate cu standardele şi reglementările aplicabile materialului de exploatare.
h)Convenţia/contractul încheiat între titularul de certificat de conformitate/omologare şi ambalator trebuie să includă clauze privind răspunderile titularului de autorizaţie şi ale titularului de certificat de conformitate/omologare, referitoare la păstrarea conformităţii materialului de exploatare certificat sau omologat pe parcursul manipulării, partiţionării, ambalării, etichetării, depozitării, transportului, livrării, termenului de valabilitate/garanţie şi de utilizare a materialului de exploatare.
i)Solicitantul autorizării trebuie să dispună de o listă cuprinzând metodele, procedurile şi instrucţiunile de lucru. Documentele cuprinse în listă trebuie să descrie suficient de clar măsurile stabilite de către solicitantul de autorizare pentru controlul proceselor de management, asigurare a resurselor şi aprovizionare, pentru controlul procesului de manipulare, partiţionare, ambalare, etichetare, depozitare, protejare şi transport al materialului de exploatare, precum şi pentru controlul materialului de exploatare neconform. 4.4.Solicitantul de autorizare trebuie să furnizeze, la termenul stabilit de către RAR, dovezile aferente referitoare la rezolvarea eventualelor deficienţe privind documentaţia transmisă. 4.5. Solicitantul de autorizare trebuie să asigure accesul necondiţionat al RAR la sediul de ambalare al solicitantului de autorizare, în vederea desfăşurării verificărilor, pentru evaluarea în raport cu cerinţele stabilite prin procedurile RAR şi cu cerinţele documentaţiei tehnice aplicabile a capabilităţii solicitantului de autorizare de a asigura controlul proceselor.
4.6.Condiţiile esenţiale care trebuie asigurate de solicitantul autorizării pentru controlul
calităţii materialelor de exploatare ambalate şi al proceselor sunt:
a)pentru toate activităţile inspectate trebuie să fie disponibile documente care stabilesc etapele
şi modul corect de desfăşurare, responsabilii, succesiunea, condiţiile tehnice, criteriile de acceptare, formularele folosite, modul de verificare;
b)pentru fiecare proces care influenţează calitatea materialului de exploatare ambalat trebuie să se păstreze înregistrări care să demonstreze îndeplinirea prevederilor documentelor menţionate în paragraful precedent;
c)operatorul economic trebuie să aibă şi să pună la dispoziţie la cererea RAR o listă actualizată a procedurilor şi formularelor folosite; 

d) operatorul economic trebuie să aibă o listă disponibilă completă a utilajelor de lucru şi a aparaturii de măsură şi control, cu evidenţierea verificărilor tehnice adecvate şi valabilităţii acestor verificări;
e)documentele tehnice normative aplicabile materialului de exploatare şi proceselor, precum şi legislaţia aplicabilă trebuie să fie disponibile, cunoscute şi actualizate;
f)materialele de exploatare/materialele de exploatare ambalate/ambalajele neconforme trebuie
identificate în mod clar prin depozitare în spaţii separate şi avertizări împotriva utilizării neintenţionate;
g)personalul trebuie să fie instruit asupra tuturor condiţiilor tehnice şi organizatorice care îi
pot influenţa rezultatul activităţii;
h)în locurile de muncă având condiţii speciale şi cerinţe de calificare trebuie folosit numai personal calificat adecvat;
i)orice activitate subcontractată unui alt operator economic trebuie să aibă la bază documente contractuale care să conţină criterii de evaluare clare a rezultatelor activităţii subcontractate.
Rezultatele colaborării trebuie să fie verificate prin mijloacele proprii ale solicitantului de autorizare;
j)trebuie prestabilite şi respectate căi adecvate de detectare, eliminare şi prevenire a repetării
neconformităţilor referitoare la materialul de exploatare sau procese;
k)modul de emitere a documentelor care atestă calitatea materialelor de exploatare puse în vânzare trebuie ţinut sub control strict. Trebuie păstrate dovezi ale predării acestora împreună cu materialele de exploatare livrate;
l)trebuie luate măsuri pentru ca satisfacţia utilizatorilor de materiale de exploatare sau reclamaţiile acestora să fie cunoscute şi măsurile adecvate pentru rezolvarea petiţiilor primite să fie luate într-un termen rezonabil.
4.7.In afara verificării condiţiilor prevăzute la pct, 4.6 în cadrul inspecţiei la sediul solicitantului, se verifică:
a)identificarea ambalajului materialului de exploatare, respectiv precizarea în documentaţia solicitantului a tipului şi materialului ambalajului, a capacităţii nominale (capacitatea/volumul ambalajului), precum şi precizarea stării, inclusiv a etanşeităţii ambalajului, modalităţile de verificare a acestora de către ambalator;
b)eticheta aplicată pe ambalajul materialului de exploatare, respectiv conţinutul etichetei, inclusiv identificarea producătorului, a deţinătorul certificării sau omologării şi a ambalatorului, starea etichetei, lizibilitatea, vizibilitatea şi durabilitatea inscripţiilor aplicate;
c)materialul de exploatare preambalat, eşantionat prin sondaj, prin măsurarea/verificarea conţinutului real (volumul real) al preambalatului;
d)modul de manipulare, partiţionare, ambalare, etichetare, depozitare, protejare şi transport al materialului de exploatare, prin asistare la desfăşurarea activităţilor respective şi/sau prin examinarea dovezilor privind efectuarea de către solicitantul de autorizare a verificărilor loturilor de materiale de exploatare preambalate, conform metodelor de verificare precizate în documentaţia de manipulare, partiţionare, ambalare, etichetare, depozitare, protejare şi transport al materialului de exploatare;
e)modul de livrare a materialului de exploatare şi documentele însoţitoare ale acestuia, prin examinarea declaraţiei de conformitate şi a certificatului de garanţie ale materialului de exploatare emise de către deţinătorul certificatului de conformitate/omologare, precum şi a certificatului de conformitate sau omologare emis de RAR;
f)existenţa şi valabilitatea documentului contractual încheiat între titularul licenţei şi solicitantul de autorizare.
4.8.Cu ocazia inspecţiei la sediul solicitantului se prelevează eşantioane din materialele de exploatare partiţionate şi ambalate şi se va efectua verificarea caracteristicilor fizico-chimice esenţiale. Verificările se vor efectua de RAR în laboratoare acreditate sau în laboratoare evaluate de RAR.
4.9.Solicitantul de autorizare trebuie să furnizeze la termenul stabilit dovezile referitoare la rezolvarea eventualelor neconformităţi care pot influenţa calitatea materialului de exploatare, identificate cu ocazia inspecţiei efectuate de RAR.
4.10.Autorizaţia se acordă în situaţia rezolvării de către solicitant, la termenul stabilit, a tuturor neconformităţilor majore identificate la analiza documentaţiei, audit, inspecţie sau încercări.
4.11.În vederea menţinerii autorizării, titularul de autorizaţie trebuie să menţină conformitatea materialului de exploatare ambalat cu cerinţele documentaţiei tehnice care a stat la baza acordării autorizaţiei, pe perioada de valabilitate a autorizării. în acest sens, titularul de autorizaţie are următoarele obligaţii:
a)să informeze RAR asupra modificărilor semnificative pe care intenţionează să le efectueze asupra procesului de partiţionare, ambalare şi etichetare a materialului de exploatare, asupra modificărilor structurii sau managementului titularului de autorizaţie şi asupra oricăror aspecte care pot influenţa conformitatea materialului de exploatare;
b)să nu furnizeze materiale de exploatare ambalate, ca rezultat al modificărilor anunţate, fără un acord scris din partea RAR;
c)să păstreze înregistrările tuturor reclamaţiilor primite cu privire la conformitatea materialului de exploatare ambalat şi să le pună la dispoziţie RAR, la cerere. De asemenea, să ia măsuri pentru rezolvarea acestor reclamaţii şi a oricăror deficienţe care afectează conformitatea materialului de exploatare şi să documenteze măsurile luate şi eficacitatea acestora;
d)să asigure accesul necondiţionat al reprezentanţilor RAR la sediile de ambalare cu ocazia activităţilor de supraveghere programate ori neprogramate sau efectuate în situaţia unor reclamaţii referitoare la conformitatea materialului de exploatare, ori pentru investigaţii suplimentare determinate de modificările anunţate de titularul de autorizaţie. 4.12.Pe perioada de valabilitate a autorizării, RAR efectuează 2 supravegheri. Supravegherea constă în inspecţia activităţii titularului autorizării şi verificarea caracteristicilor fizico-chimice esenţiale ale materialelor de exploatare partiţionate şi ambalate. Verificările se vor efectua de RAR în laboratoare acreditate sau în laboratoare evaluate de RAR. 4.13.Nerespectarea de către titularul autorizării a condiţiilor de autorizare, în perioada de valabilitate a autorizării, conduce la suspendarea sau retragerea de către RAR a autorizaţiei acordate.
CAPITOLUL V: Lista produselor şi materialelor de exploatare care necesit! omologare sau certificare RAR în vederea introducerii pe piaţă, destinate utilizării la vehicule rutiere, din categoria celor care privesc siguranţa circulaţiei, protecţia mediului, eficienţa energetică şi protecţia împotriva furturilor care fac parte dintr-un sistem sau echipament care este reglementat printr-o directivă a Uniunii Europene sau printr-un regulament CEE-ONU aplicat de Uniunea Europeană
5.1.Produse şi materiale de exploatare destinate utilizării la vehicule rutiere, din categoria celor care privesc siguranţa circulaţiei:
5.1.1.- Produse şi materiale de exploatare utilizate în cadrul instalaţiilor de frânare
Echipamente din cadrul instalaţiilor de frânare hidraulice - pompă centrală, repartitor, cilindri, etrier, limitator de presiune, amplificator de frânare, elemente componente ale acestora

Echipamente din cadrul instalaţiilor de frânare pneumatice - robinet principal, cilindrii

pneumatici de frânare, levier reglabil cilindru pneumatic frânare, ax cu came saboţi frânare,

regulator, supape, distribuitor, elemente componente ale acestora

partituri de frână - plăcuţe, saboţi, garnituri de fricţiune

Discuri de frână

Tamburi de frână

Furtunuri de frână

Conducte de frână

Garnituri de frână din cauciuc

Cabluri de frână

Levier frână de mână

Lichid de frână
5.1.2.- Produse şi materiale de exploatare utilizate în cadrul sistemelor de direcţie, transmisie, rulare sau suspensie
Volan
Coloană de direcţie şi elementele componente
Caseta de direcţie şi elementele componente
Echipament hidraulic servodirecţie şi elementele componente
Leviere de direcţie, tiranţi
Bare si bielete de direcţie
Pivoţi, capete de bară, articulaţii sferice, rotule, bucşe
Cuplaje direcţie
Pisc ambreiaj şi placă presiune ambreiaj
Echipament hidraulic/pneumatic acţionare ambreiaj şi elementele componente
Echipamente transmisie şi elemente componente
Cardane şi elementele componente
Planetare
Roţi
Prezoane roţi
Butuc roată
Fuzetă
Rulmenţi
Anvelope
Lanţuri antiderapante
Arcuri
Amortizoare
Braţe de suspensie - ansamblu şi elementele componente 
Bare stabilizatoare/torsiune 
Uleiuri şi lichide hidraulice
5.1.3.- Produse utilizate în cadrul motorului sau sistemelor anexe
Set motor şi elementele componente
Chiulasă-ansamblu şi elementele componente
Garnituri chiulasă
Carburatoare, pompe de injecţie şi elementele componente ale acestora, injectoare şi elementele componente ale acestora
pompe de alimentare cu carburant şi elementele componente ale acestora
Adaptare alimentare GPL sau orice alt tip de carburant
Rezervor de combustibil, buşon de umplere, gură de umplere, supape
Conducte de combustibil
Furtunuri de combustibil
Filtre de combustibil
Comenzi pentru acţionarea dispozitivelor de alimentare - cabluri de şoc, cabluri de
acceleraţie
5.1.4.- Produse utilizate în cadrul instalaţiei de iluminare-semnalizare sau instalaţiei electrice
Cabluri şi mecanisme de reglaj faruri
Comenzi si martori luminoşi
Comandă /comutator iluminare - semnalizare
Comandă /comutator ştergător parbriz
Releu de semnalizare
Instalaţia electrică - cablajul
Siguranţe electrice
Contact de pornire
Plăci: ADR, ATP, clasificare pe categorii de autobuze
5.1.5.- Produse şi materiale de exploatare utilizate în cadrul caroseriilor sau ca elemente ale acestora
Elemente de caroserie
Parbriz
Geamuri
FoIii pentru geamuri
Macarale mecanice sau electrice pentru geamurile uşilor
Mecanisme de închidere/deschidere a uşilor, balamale şt încuietori pentru uşi şi capote
Bare de protecţie
Bare antiîmpănare
Bare de protecţie laterale
Scaune, banchete
Tetiere
Planşă de bord, mânere de viraj, parasolare, panouri de uşi
Ansamblu ştergător şi spălător parbriz/hayon şi elemente componente
Instalaţii de dezaburire sau de degivrare
Sisteme de încălzire oglinzi retrovizoare
Ştergătoare pentru faruri
Cablu de kilometraj
Accesorii şi ornamente interioare
Accesorii şi ornamente exterioare : Portbagaje exterioare, paravânt, antene radio.
Apărători de noroi
Suprastructuri auto/montaj suprastructuri
Dispozitiv de reţinere pentru copii
5.1.6.- Alte produse utilizate la vehiculele rutiere din categoria celor care privesc iguranţa circulaţiei
Trusă sanitară
Dispozitive de remorcare
Bară metalică şi legătură flexibilă pentru remorcare
Stingător auto
5.2.Produse şi materiale de exploatare destinate utilizării la vehicule rutiere, din categoria celor care privesc protecţia mediului:
5.2.11. Combustibili

Benzină şi aditivi pentru benzină
Motorină şi aditivi pentru motorină
Biocarburanţi
Gaz petrolier lichefiat - GPL sau alte tipuri de carburanţi auto, de exemplu GNC
5.2.2.- Produse şi materiale de exploatare utilizate în cadrul motorului, sistemelor anexe a motor sau în cadrul transmisiei

Traiect de eşapament de înlocuire, elementele componente şi de fixare 
Catalizatori 
Sonde 
Lambda 
Aprindere electronică 
Bujii
Ruptor distribuitor 
Lichid antigel 
Ulei de motor 
Filtre de ulei 
Filtre de aer 
Ulei de transmisie 
Unsori
5.2.3.- Produse utilizate în cadrul instalaţiilor electrice
Baterii de acumulatori
5.2.4.-Produse utilizate în cadrul caroseriilor sau elemente ale acestora
Aeroterme
Instalaţii de încălzire independente de funcţionarea motorului
Instalaţii de aer condiţiona
Instalaţii refrigeratoare pentru vehicule destinate transportului de mărfuri perisabile
Panouri fonoabsorbante

5.3.Produse şi materiale de exploatare destinate utilizării la vehicule rutiere, din categoria celor care privesc eficienţa energetică a vehiculelor rutiere:
5.3.1. Produse utilizate în cadrul instalaţiilor electrice
Releu pentru încărcare baterie de acumulatoare Fişe pentru bujii Bobine de inducţie Relee electrice auto
5.3.2.- Produse şi materiale de exploatare utilizate în cadrul sistemelor anexe la motor şi în cadrul transmisiei
Curele de transmitere
Racorduri de cauciuc
Pompe de apă, pompe de ulei şi elementele componente ale acestora
Radiatoare
5.4. Produse şi materiale de exploatare destinate utilizării la vehicule rutiere, din categoria celor care privesc protecţia împotriva furturilor vehiculelor rutiere:
Alarme auto, sisteme electronice de imobilizare auto
Dispozitive pentru blocarea direcţiei/transmisiei
Prescurtări utilizate:
GPL - Gaz petrolier lichefiat
GNC - Gaz natural comprimat
ADR - Transport mărfuri periculoase
ATP - Transport mărfuri perisabile.
Notă 1 - Produsele pentru care există Directive CE/CEE sau Regulamente CEE - ONU se upun prevederilor prezentelor reglementări în cazul în care nu se pot aplica Directivele E/CEE sau Regulamentele CEE - ONU corespunzătoare.
Notă 2 - în tabelele prezentate, produsele şi materiale de exploatare au fost repartizate conform clasificării celei mai importante, chiar dacă acestea pot fi încadrate în mai multe categorii.
CAPITOLUL VI:
Introducerea şi supravegherea pe piaţă a produselor şi materialelor de exploatare exceptate de la procedura de omologare sau certificare
6.1.RAR supraveghează introducerea pe piaţă a produselor care trebuie să deţină omologare comunitară CE/CEE sau omologare internaţională CEE-ONU, omologare acordată în conformitate cu prevederile actelor normative aplicabile. Lista produselor care trebuie să deţină omologare comunitară CE/CEE sau omologare internaţională CEE-ONU este compusă in produsele nominalizate în reglementările RNTR - 2 aprobate prin Ordinul ministrului lucrărilor publice, transporturilor şi locuinţei nr. 211/2003, cu modificările şi completările ulterioare.
6.1.1.În cazul identificării pe piaţă de produse care deţin omologare comunitară CE/CEE sau mologare internaţională CEE-ONU neconforme, RAR poate decide retragerea produselor espective de pe piaţă, cu aplicarea sancţiunilor prevăzute de legislaţia în vigoare.
6.1.2. RAR decide retragerea de pe piaţă, cu aplicarea sancţiunilor prevăzute de legislaţia în vigoare, a produselor menţionate la pct. 6.1 care sunt introduse pe piaţă fără a fi omologate de autorităţile competente.
6.1.3.Responsabilitatea cheltuielilor aferente supravegherii pe piaţă şi retragerii de pe piaţă a produsului neconform revine operatorului economic care a introdus produsul respectiv pe piaţă.
6.2.în scopul introducerii pe piaţă, un produs de origine sau un produs de schimb de origine trebuie însoţit de un document emis de producătorul vehiculului rutier care să îi ateste caracterul de produs de origine sau de produs de schimb de origine şi/ori de un marcaj corespunzător care să ateste caracterul de origine al produsului.
6.2.1.ProducătoruI final de vehicule rutiere sau reprezentantul acestuia va întocmi şi va actualiza lista cuprinzând produsele de origine şi produsele de schimb de origine. Trimestrial şi la cerere listele vor fi puse la dispoziţie RAR de către producătorul final de vehicule rutiere.
6.2.2.în termen de 60 de zile de la publicarea în Monitorul Oficial al României, Partea I, a prezentelor reglementări, producătorii români de vehicule rutiere vor comunica la RAR lista produselor de origine şi a produselor de schimb de origine introduse pe piaţă până în acel moment. Orice modificări ale acestei liste se vor comunica la RAR în termen de 14 zile calendaristice.
Această listă va cuprinde denumirea produsului, numărul certificatului de omologare al vehiculului la care se utilizează produsul, producătorul produsului şi elementele specifice de identificare ale acestuia.
6.2.3.Validarea unui produs ca fiind produs de origine sau produs de schimb de origine se face printr-un document emis de producătorul de vehicule rutiere sau de către reprezentantul autorizat al acestuia.
6.2.4.Produsele de origine sau produsele de schimb de origine trebuie să fie însoţite de declaraţie de conformitate şi de certificat de garanţie. Certificatul de garanţie trebuie să identifice documentul de atestare a caracterului de produs de origine sau produs de schimb de origine. Produsele de origine şi produsele de schimb de origine vor fi atestate ca atare şi prin marcaj pe piesă sau, în cazul în care acest fapt nu este posibil din punct de vedere tehnic, prin inscripţionare pe ambalajul acestora.
6.2.5.RAR supraveghează introducerea pe piaţă a produselor de origine sau a produselor de schimb de origine în conformitate cu prevederile prezentelor reglementări. în acest scop, RAR are dreptul să verifice specificaţiile tehnice/caietele de sarcini sau alte tipuri de documente tehnice normative ale fabricantului de vehicul rutier, precum şi documentele de atestare a caracterului de produs de origine sau de produs de schimb de origine, precum şi alte acte de aprobare întocmite în acest sens de producătorul vehiculului sau producătorul produsului, după caz.
6.2.6. În cazul nerespectării cerinţelor precizate prin prezentele reglementări referitoare la produsele de origine şi produsele de schimb de origine, RAR poate decide retragerea produselor respective de pe piaţă, cu aplicarea sancţiunilor prevăzute de legislaţia în vigoare. 6.2.7.Responsabilitatea cheltuielilor aferente supravegherii pe piaţă şi retragerii de pe piaţă a produsului neconform revine operatorului economic care a declarat produsul de origine sau produsul de schimb de origine sau operatorului economic care a introdus produsul respectiv pe piaţă.
6.3.De la data aderării României la UE, RAR supraveghează introducerea pe piaţă a produselor precizate la art. 1 alin. (8) din Ordonanţa Guvernului nr. 34/2005 pentru modificarea şi completarea Ordonanţei Guvernului nr. 80/2000 privind certificarea sau omologarea echipamentelor, pieselor de schimb şi materialelor de exploatare utilizate la vehicule rutiere, precum şi condiţiile de comercializare şi utilizare a acestora şi a carburanţilor auto precizaţi la art. 1 alin, (9) din Ordonanţa Guvernului nr. 34/2005 pentru modificarea şi completarea Ordonanţei Guvernului nr. 80/2000 privind certificarea sau omologarea echipamentelor, pieselor de schimb şi materialelor de exploatare utilizate la vehicule rutiere, precum şi condiţiile de comercializare şi utilizare a acestora. în acest scop, RAR are dreptul să verifice documentele care atestă furnizarea de către produsul sau carburantul auto a unui nivel echivalent de protecţie a siguranţei rutiere, respectiv de protecţie a mediului în raport cu cerinţele reglementărilor naţionale, documente care trebuie puse la dispoziţie de către operatorul economic care introduce pe piaţă produsul sau carburantul auto. 6.3.1.în cazul nerespectării cerinţelor precizate prin prezentele reglementări referitoare la produsele sau carburanţii auto respectivi, RAR poate decide retragerea produselor sau carburanţilor auto respectivi de pe piaţă, cu aplicarea sancţiunilor prevăzute de legislaţia în vigoare.
6.3.2. Cheltuielilor aferente supravegherii pe piaţă şi retragerii de pe piaţă a produsului sau carburantului neconform se suportă de operatorul economic care a introdus produsul sau carburantul respectiv pe piaţă.
CAPITOLUL VII: Dispoziţii finale şi tranzitorii
7.1.Lista prevăzută la cap. V se actualizează în funcţie de evoluţia documentelor normative.
Regulile şi procedurile de autorizare/certificare/omologare/evaluare, precum şi cele de utilizare a mărcilor şi marcajelor aferente se stabilesc de RAR, cu respectarea reglementărilor tehnice aplicabile.
7.2.Certificatul de conformitate sau omologare poate fi de serie sau de Iot. Certificarea sau omologarea unui produs sau material de exploatare fabricat în serie se aplică numai în cazul în care solicitantul este producătorul sau un reprezentant al său.
7.2.1.Certificatul de conformitate sau omologare şî autorizaţia de partiţionare şi ambalare au valabilitate maximă de 2 ani.
Se pot acorda certificări/omologări pentru produse/materiale de exploatare fabricate în serie pe o perioadă de 3 luni, 6 luni sau 1 an în unul dintre următoarele cazuri:
a)când este necesar controlul strict al operatorului economic şi al produsului sau materialului de exploatare certificat sau omologat, nefiind astfel îndeplinite toate condiţiile pentru acordarea certificării sau omologării pe o perioadă de 2 ani;
b)când au fost analizate suficiente dovezi de natură tehnică, de exemplu, certificate de conformitate şi rapoarte de încercări emise în regim acreditat, aprobări de la constructori de vehicule, care să permită acordarea certificării sau omologării, iar încercările presupun perioade îndelungate.
7.2.2.RAR efectuează activităţi de supraveghere pe perioada de valabilitate a certificării/omologării/autorizării. Dacă se constată menţinerea condiţiilor care au stat la baza certificării/omologării/autorizării iniţiale, la reluarea procesului se pot aplica proceduri simplificate. Această regulă se aplică dacă cererea de recertificare/reomologare/reautorizare se depune la RAR anterior datei de expirare a certificării/omologării/autorizării.
7.3.Certificările sau omologările de lot se acordă pe perioadă de maxim 1 an, fără depăşirea termenului de garanţie/valabilitate al produsului/materialului de exploatare, în cantităţi determinate şi nu implică în mod obligatoriu efectuarea auditului privind capabilitatea tehnică a furnizorului. Lotul ce se prezintă pentru certificare sau omologare trebuie să fie fabricat şi ambalat conform prezentelor reglementări.
7.4.încercările şi verificările luate în considerare pentru stabilirea conformităţii produsului sau materialului de exploatare faţă de documentaţia de referinţă vor fi minimum cele esenţiale şi trebuie să acopere toate caracteristicile relevante. Aprecierea conţinutului şi nivelului de completare  ale  documentelor  prezentate  în  cadrul procesului de certificare/ omologare/ autorizare, precum şi stabilirea caracteristicilor esenţiale şi relevante pentru produs sau materialul de exploatare sunt de competenţa RAR.
7.5.încercările şi verificările se vor efectua în laboratoare acreditate sau evaluate de R.A.R. conform procedurilor în vigoare.
Evaluarea RAR. constă în evaluarea sistemului de management al calităţii al laboratorului conform cerinţelor standardelor internaţionale aplicabile şi evaluarea capabilităţii laboratorului de a efectua încercările şi verificările respective conform documentelor normative ale acestora sau în evaluarea capabilităţii laboratorului de a efectua încercările şi verificările respective conform documentelor normative ale acestora. în cazul laboratoarelor evaluate numai din punct de vedere al capabilităţii de a efectua încercările şi verificările respective conform documentelor normative ale acestora dar care nu au un sistem de management al calităţii implementat şi evaluat conform cerinţelor standardelor internaţionale aplicabile, încercările şi verificările se efectuează sub supravegherea RAR Aceste laboratoare pot fi:
· laboratoare de terţă parte - laboratoare independente;

· laboratoare de secundă parte - laboratoare ale producătorilor de vehicule;

· laboratoare de primă parte - laboratoare ale producătorilor produselor sau materialelor de exploatare.

Încercările şi verificările efectuate în laboratoare de primă şi secundă parte se vor desfăşura sub supravegherea RAR.
7.6.Se acordă dreptul de utilizare a mărcii de conformitate sau omologare numai în cazul în care RAR a acordat certificarea sau omologarea în raport cu toate cerinţele din documentul normativ al produsului sau materialului de exploatare.
7.7.Inscripţionarea şi marcarea produselor şi materialelor de exploatare utilizate la vehicule rutiere menţionate la cap. V se efectuează conform art. 3 din Ordonanţa Guvernului nr. 34/2005, mai puţin lichidul antigel şi unsorile, fabricate în serie, pentru care aplicarea marcajului special de securizare este opţională.
7.8.RAR supraveghează menţinerea conformităţii produsului sau materialului de exploatare certificat/omologat.
7.9.La certificarea sau omologarea familiilor de produse se selectează încercările esenţiale pentru tipuri reprezentative de produse sau materiale de exploatare. Dreptul de utilizare a mărcii de certificare sau omologare se acordă de RAR numai în cazul în care întreaga familie de produse sau materiale de exploatare este supusă testelor şi se demonstrează prin rapoartele de încercări rezultate, îndeplinirea tuturor condiţiilor din documentul normativ al produsului sau materialului de exploatare.
7.9.1.În cazul în care, pe parcursul desfăşurării activităţilor de certificare/omologare, actul normativ de referinţă se anulează sau se modifică, RAR eliberează după finalizarea procedurii un certificat valabil 6 luni, timp în care solicitantul poate parcurge o nouă procedură.
7.10.Cheltuielile aferente certificării/omologării/autorizării, inclusiv pentru activităţile de supraveghere pe piaţă care se desfăşoară în termenul de valabilitate a documentului d certificare/ omologare/ autorizare, se suportă de către solicitanţii certificării/ omologării/ autorizării.
7.11.Răspunderea pentru calitatea, ambalarea, etichetarea, condiţiile de transport şi depozitarea produselor şi materialelor de exploatare utilizate la vehicule rutiere introduse pe piaţă revine, după caz, producătorilor, reprezentanţilor acestora, importatorilor sau distribuitorilor. Aceştia nu răspund pentru deficienţele de calitate datorate nerespectării de către consumator a instrucţiunilor de montare, utilizare şi păstrare întocmite de producător cu respectarea cerinţelor legale, atunci când aceste instrucţiuni sunt aduse la cunoştinţa consumatorilor.
7.12.Documentaţiile tehnice de referinţă ale produselor sau materialelor de exploatare supuse certificării/omologării, precum şi cele conexe acestora vor fi puse la dispoziţia RAR de către solicitanţi.
7.13.Este interzisă comercializarea de produse şi materiale de exploatare, destinate a fi utilizate pe vehicule rutiere, sub denumiri care pot crea confuzie, precum şi a celor marcate necorespunzător.
7.14.RAR acceptă cererile de certificare/omologare/autorizare completate corespunzător, însoţite de toate documentele solicitate prin procedurile de certificare/omologare/autorizare.
7.15.Evaluarea condiţiilor tehnice, organizatorice şi logistice asigurate de producătorii de produse sau materiale de exploatare care solicită certificarea sau omologarea produselor sau materialelor de exploatare fabricate în serie se poate face faţă de un referenţial de tipul ISO 9001 sau faţă de cerinţele specificate de RAR, referitoare la:
· documentaţia tehnică şi/sau pentru asigurarea calităţii, inclusiv formulare folosite;

· controlul tehnic şi al proceselor de management al calităţii;

· reclamaţii, service, acţiuni corective, acţiuni preventive;

· activităţi de încercare/inspecţie;

· dotări şi metode pentru monitorizarea activităţilor şi inspecţie/încercare;

· calitatea materiilor prime/ materialelor/ componentelor folosite;

· identificarea şi trasabilitatea materiilor prime, produselor finite, documentelor;

· tratarea produsului şi/sau materialului de exploatare neconform;

· eventuale modificări ale proiectului, derogări;

· moduri de etichetare/marcare;

· înregistrări ale parametrilor proceselor şi rezultatelor acestora;

· omologarea internă a produselor sau materialelor de exploatare;

· definirea responsabilităţilor;

· gestionarea înregistrărilor;

· condiţii specifice produselor sau materialelor de exploatare.

7.16.în vederea stabilirii modului de respectare a legislaţiei şi reglementărilor în vigoare privind introducerea pe piaţă a produselor şi materialelor de exploatare, a conformităţii şi interschimbabilităţii acestora, RAR poate preleva produse sau materiale de exploatare comercializate ori produse sau materiale de exploatare utilizate de ateliere de reparaţii şi service.
7.17.în cazul în care pentru un produs sau material de exploatare certificat/omologat de un reprezentant al producătorului, se solicită certificarea/omologarea de un alt operator economic, reprezentant al producătorului respectiv, se iau în considerare rapoartele de încercări şi, după caz, de audit aferente certificării/omologării iniţiale.. în acest caz, RAR aplică o procedură de certificare/omologare simplificată, iar perioada de valabilitate a certificării/omologării nu va depăşi data expirării certificării/omologării iniţiale.

